|  |  |
| --- | --- |
| **6. NAPIREND** | Ügyiratszám: **BSZ/3233/2023.** |
|  |  |

**ELŐTERJESZTÉS**

a Képviselő-testület **2023. november 24-i** **nyilvános** ülésére

|  |  |
| --- | --- |
| **Tárgy:** | **Karácsonyi támogatás megállapítása** |
| **Előterjesztő:** | Bíró Imre polgármester |
| **Előkészítette:** | Dresselné Steiner Ibolya ügyintéző |

**TISZTELT KÉPVISELŐ-TESTÜLET!**

Az egyes szociális és gyermekvédelmi ellátási formák szabályozásáról szóló 4/2016. (II. 29.) önkormányzati rendelet 10. § (8) bekezdése alapján a képviselő-testület évente legfeljebb három alkalommal általános települési támogatást nyújthat. A normatív települési támogatás biztosításának feltétele, hogy az országos nyilvántartásban való rögzítés érdekében az Szt. 18. §-ában megjelölt adatokra vonatkozóan az ügyfél nyilatkozzon.

A hagyományoknak megfelelően az önkormányzat ebben az évben is karácsony előtt, eseti települési normatív támogatást biztosít Balatonszepezd községben adott **év január 1-jén állandó lakcímmel rendelkező, életvitelszerűen a településen élő**

* **65. életévüket betöltött idős lakosok,**valamint a
* **rokkantsági, fogyatékossági, rehabilitációs ellátottak** részére.

A támogatás javasolt összege: 12 ezer Ft/fő.

A karácsonyi támogatást az önkormányzat jövedelemhatártól függetlenül biztosítja, de a kifizetéséhez nyilatkozatot szükséges kitölteni, melynek javasolt benyújtási határideje: **2023. december 8., a támogatás kifizetésének határideje pedig: 2023. december 15.**

A támogatás kifizetésére elsősorban bankszámlára történő utalással kerül sor, ha ez nem lehetséges, lakcímre utalással történik.

A karácsonyi támogatás anyagi fedezetét a 2023. évi költségvetés tartalmazza.

Kérem, hogy az előterjesztést megvitatni és a határozat-tervezetet elfogadni szíveskedjenek.

|  |  |
| --- | --- |
|  | **HATÁROZATI JAVASLAT**  Balatonszepezd község Önkormányzata Képviselő-testülete az egyes szociális ellátási formák szabályozásáról szóló 4/2016. (II.29.) önkormányzati rendelet 10. § (8) bekezdése alapján egyszeri normatív települési támogatásban részesíti a községben 2023. január 1-jén állandó lakcímmel rendelkező, életvitelszerűen a településen élő   * **65. életévüket betöltött idős lakosokat,** * **rokkantsági, fogyatékossági, rehabilitációs ellátottakat,**   **A támogatás összege: 12 ezer Ft/fő**.  A támogatás kifizetése számlaszámra, ha ez nem lehetséges, lakcímre történő utalással történik.  A települési támogatás igénylésével kapcsolatos adatlapokat **2023. december 8-ig** lehet benyújtani a Zánkai Közös Önkormányzati Hivatalba.  A Képviselő-testület a támogatás anyagi fedezetét a 2023. évi költségvetéséből biztosítja.  A Képviselő-testület megbízza a jegyzőt, hogy az érintettek részére a támogatás kifizetéséről gondoskodjon.  Határidő: 2023. december 15.  Felelős: jegyző |
|  |  |

Zánka, 2023. november 21.

|  |  |
| --- | --- |
|  | **Bíró Imre**  polgármester |